रायपुर. स्वास्थ्य विभाग ने रायपुर व बिलासपुर मेडिकल कॉलेज में उन 12 डॉक्टरों की भर्ती निरस्त कर दी है, जिन्हें पद न होने के बावजूद भर्ती कर लिया गया था। भास्कर ने इस फर्जीवाड़े का खुलासा किया था। अब पूरी भर्ती प्रक्रिया की जांच की जाएगी। यह पता लगाया जाएगा कि भर्ती का यह पूरा खेल किसके इशारे पर और किसने खेला था। प्रारंभिक जांच में संकेत मिल रहे हैं कि दोनों मेडिकल कॉलेज में रसूखदारों के परिजनों को पोस्टिंग देने के लिए पूरी प्लानिंग साथ 51 पदों पर 63 डॉक्टरों को नियुक्ति दे दी गई थी।
दैनिक भास्कर के खुलासे के बाद स्वास्थ्य विभाग के अधिकारियों ने पड़ताल शुरू की। प्रारंभिक जांच में कई चौंकाने वाली हकीकत सामने आई। यह पता चला कि यह मामला केवल तयशुदा पदों से ज्यादा पद पर नियुक्ति देने का ही नहीं है, इसमें और भी पेंच हैं। जिन 12 डॉक्टरों को पद न होने के बावजूद पोस्टिंग दी गई है, उनमें से कई ने आवेदन ही नहीं दिया था।
यानी आवेदन न होने के बावजूद उन्हें पोस्टिंग दे दी गई। हालांकि सहायक प्राध्यापक रैंक के संविदा डॉक्टरों भर्ती की चयन समिति में खाद्य विभाग के सचिव विकासशील, स्वास्थ्य विभाग के उप सचिव व चिकित्सा शिक्षा संचालक डॉ. सुबीर मुखर्जी थे। इसके बाद भी भर्ती में इतनी गंभीर अनियमितता की गई।
राज्य शासन ने पिछले साल जून में मेडिकल कॉलेज को नया सेटअप भेजा था। 23 जून को जारी आदेश में विभिन्न विभागों में 27 नए पद सृजित किए गए थे। मेडिसिन में एसोसिएट प्रोफेसर दो, असिस्टेंट प्रोफेसर के चार नए पद सृजित किए गए थे। इसी तरह पीडियाट्रिक्स में एसोसिएट प्रोफेसर एक, सर्जरी में एसोसिएट प्रोफेसर एक व चार असिस्टेंट प्रोफेसरों का पद बढ़ाया गया था।
चिकित्सा शिक्षा विभाग ने इस साल जनवरी में विज्ञापन जारी किया। नए सेटअप के अनुसार रिक्त पदों का उल्लेख विज्ञापन में किया जा सकता था, लेकिन ऐसा नहीं किया। आवेदन के बिना गुपचुप तरीके से भर्ती कर दी गई।
विज्ञापन व भर्ती में अनियमितता
विज्ञापन इस तरह से थे
विभाग रायपुर बिलासपुर
मेडिसिन 0 2
सर्जरी 0 1
आथरेपेडिक्स 1 0
आथरेपेडिक्स ट्रामा 1 0
नेत्र रोग 1 1
भर्ती इस तरह हुई
विभाग रायपुर बिलासपुर
मेडिसिन 4 2
सर्जरी 4 1
आथरेपेडिक्स 2 0
आथरेपेडिक्स ट्रामा 2 0
नेत्र रोग 3 1
(कुल 12 डॉक्टरों की अतिरिक्त भर्ती की गई है)
चिकित्सा शिक्षा विभाग ने रायपुर और बिलासपुर मेडिकल कॉलेज में डॉक्टरों के 51 पदों पर संविदा नियुक्ति के लिए आवेदन निकाला था। इतने पदों पर जब पोस्टिंग ऑर्डर जारी किए गए तब पता चला कि 63 डॉक्टरों को नियुक्ति दे दी गई है। इनमें कुछ ऐसे उम्मीदवार हैं, जिन्होंने आवेदन ही नहीं किया था।
भास्कर के पास दस्तावेज
निर्धारित पदों से ज्यादा पद पर भर्ती होने के बाद मेडिकल कॉलेज के प्रभारी डीन ने चिकित्सा शिक्षा संचालक को पत्र लिखकर दिशा निर्देश मांगा था कि उनका वेतन कहां से दिया जाएगा। जांच में यह भी खुलासा हुआ है कि चयन समिति ने कुछ ऐसे डॉक्टरों का भी चयन कर लिया है, जो पदों में भर्ती के लिए पात्र ही नहीं है।
॥ पद न होने के बावजूद भर्ती डाक्टरों की पोस्टिंग रद्द कर दी गई है। जिन्होंने आवेदन नहीं दिया और उनका चयन कर लिया गया ऐसे डाक्टरों की पोस्टिंग भी कैंसिल कर दी गई है।
एमके राउत, प्रमुख सचिव स्वास्थ्य
hin_Deva hin_Deva hin_Deva hin_Deva hin_Deva hin_Deva hin_Deva mai_Deva kas_Deva mag_Deva kas_Deva kas_Deva hin_Deva hin_Deva mai_Deva kas_Deva mag_Deva kas_Deva kas_Deva hin_Deva hin_Deva hin_Deva mag_Deva hin_Deva hin_Deva mai_Deva